Aktiwiteit 2:, Nususberigte en 'n kaartindeks, By OpenStax | QuizOver.com
1.2 Nususberigte en 'n kaartindeks
Nuusberigte en 'n kaartindeks
Om aardrykskundige nuusberigte te versamel
Versamel deurentyd aardrykskundige nuusberigte en dui die plek onder bespreking op ‘n wêreldmuurkaart aan.
Kaartindeks van die atlas
Soms is dit moeilik om ‘n plek op ‘n kaart vind. Kosbare tyd gaan so verlore. Daar is ‘n baie maklike manier om plekke op kaarte te vind, naamlik met behulp van die kaartindeks.
Dit is ‘n alfabetiese lys van plekke wat agterin elke atlas voorkom. Dit bevat al die name in die atlas. Elke inskrywing dui dan die land of streek aan waar die naam voorkom.
Daarna verskyn die bladsynommer van die geskikste kaartvel waarop die naam voorkom – gewoonlik die kaart met die grootste skaal.
Dan volg die breedte- en lengteligging. (Dit word in Graad 7 volledig behandel.)
‘n Lys van afkortings word ook aangedui aan die einde van die kaartindeks.
Bekyk die volgende voorbeelde en probeer dit in jou atlas se indeks naslaan:
Dorp Land Bl Breedteligging Lengteligging
Bloemfontein RSA 10 27,35 S 25,48 O
Dundee RSA 9 28,09 S 31,14 O
Glenwood RSA 14 29,52 S 31,00 O
Let op dat bladsynommers van atlas tot atlas kan verskil.
Om 'n indeks te gebruik om plekke te vind
Slaan die atlas-indeksverwysings van die volgende plekke in jou atlas na.
Soorte kaarte Online Chapter